C 323/92
SL
Uradni list Evropske unije
26.8.2022
4.5 Trgovci z drogami so izjemno inovativni in neprestano izumljajo nove snovi.
Mandat agencije vključuje tudi opredelitev, odkrivanje, opis in preprečevanje pojavljanja, širjenja in uporabe teh snovi.
V EU je zdaj razširjena tudi uporaba več snovi hkrati, kar škodljivo vpliva na javno zdravje.
Nova agencija bi morala obravnavati odvisnost od vseh drugih snovi, kadar se te jemljejo skupaj s prepovedanimi drogami.
4.6 Uporaba drog in prepovedanih snovi se tiče vseh ljudi, saj lahko vodi v zasvojenost, ki lahko uniči ne le zdravje osebe, temveč njeno celotno življenje, saj jo ujame v začarani krog drog, v katerem ni prostora za družbeno življenje, družino, izobraževanje, delo ali kar koli drugega.
Tveganje odvisnosti je večje pri mlajših, manj izkušenih in manj izobraženih osebah ter neaktivnih in brezposelnih osebah.
4.7 Da bi preprečili, da bi odvisniki poznali simptome duševnih bolezni, katerih pojav bo indikacija za zdravljenje z zdravili (drogami), je treba uvesti natančnejše spremljanje interneta.
Trenutno je na podlagi informacij, ki so na voljo na spletu, mogoče dobiti recepte za droge, ki se uporabljajo za zdravljenje nekaterih bolezni, kot sta hiperkinetična motnja in depresija.
Njihova pridobitev temelji le na razgovoru pacienta in psiholoških testih, na katere se lahko vsakdo brez težav pripravi z uporabo javno dostopnih informacij.
4.8 Zaradi vse večjega števila ljudi, ki uporabljajo zdravila s snovmi, ki povzročajo zasvojenost, se zdi upravičeno, da se pristojnosti nove agencije vključijo v obseg širših dejavnosti, povezanih z javnim financiranjem te vrste zdravil.
Javno financiranje narkotičnih zdravil v času, ko lahko vsakdo iz družbenih medijev dobi navodila o tem, kako opraviti psihološke teste za pridobitev tovrstnih zdravil, brez dodatnih nadzornih ukrepov, bo privedlo do zlorabe zdravil (drog), za katera se stroški povrnejo, saj bi bilo to cenejše od nakupa zdravil pri preprodajalcu.
5.
Posebne ugotovitve 5.1 EESO se strinja z ugotovitvijo (11), ki jo potrjujejo redni stiki s centrom EMCDDA in njegovimi deležniki, da prihaja do vse večjega razhajanja med kompleksnostjo pojava drog in sedanjim mandatom centra.
Ustanovna uredba ne odraža trenutne stvarnosti na področju drog in ni v skladu z nalogami, ki jih mora agencija izpolnjevati za reševanje izzivov, povezanih s tem pojavom, in izpolnjevanje zahtev svojih glavnih deležnikov.
5.2 Revizija mandata agencije 5.2.1 EESO v skladu s svojim prejšnjim mnenjem podpira prizadevanja za boj proti nezakonitemu širjenju in uporabi prepovedanih drog ter je pripravljen podpreti vse preventivne kampanje in ukrepe v ta namen.
Obžaluje, da v predlogu niso upoštevana njegova prejšnja priporočila za tesno vključevanje deležniških organizacij civilne družbe v delo agencije.
5.2.2 EESO poudarja, da je treba razširiti mandat agencije, tako da se ji zagotovijo sodobnejši in v prihodnost usmerjeni pristopi in orodja, ter podpira vseh sedem novih področij dodatnih pristojnosti.
Obžaluje, da zagotavljanje informacij, kampanje ozaveščanja, ukrepi za pomoč pri odpravljanju odvisnosti in preventivni ukrepi niso bili jasneje opredeljeni ter da sodelovanje organizacij civilne družbe z njihovo dodano vrednostjo in sinergijami, ki jih ustvarjajo, ni vključeno v predlog.
5.2.3 Pristojnosti, ki jih nova agencija deli z Evropsko agencijo za zdravila v zvezi s predpisovanjem zdravil, bi bilo treba razširiti tudi v zvezi z zasnovo usposabljanja za zdravnike, ki predpisujejo kategorijo zdravil, ki jih zakonodaja EU razvršča med prepovedane droge.
5.2.4
(11)
EESO predlaga, da se vsakemu od sedmih posebnih ciljev doda naslednje:
Ocena Evropske komisije za leti 2018 in 2019 v skladu z delovnim dokumentom služb Komisije o oceni učinka.